# data[].attributes.body
Aloitimme tunnin kuuntelemalla oppilaiden esittämän musiikkitoiveen. Napolilaissäveltäjä Ernesto De Curtisin kappaleen "Non ti scordar di me" esitti Luciano Pavarotti. Linkki videoon ja laulun sanat löytyvät tämän päivityksen alta.

Tämän jälkeen tarkistimme kotitehtävät. Mancare-verbiä harjoittelimme lisää tekemällä pareittain oppikirjan tehtävän 14 s. 141. Ennen sitä luimme vielä ääneen kattaukseen liittyvät sanat osiosta "Il coperto" s. 132.

Sen jälkeen harjoittelimme pareittain ravintolaan saapumista ja pöydän varaamista tekemällä pareittain harjoituksen 8 s. 134. Kun se oli tehty, teimme pareittain harjoituksen 9 s. 135, mutta vapaamuotoisesti niin, että toinen parista oli tarjoilija, toinen asiakas. Apuna käytimme oppikirjan ruokalistaa s. 132.
Tämän jälkeen kertasimme lyhyesti sanastoa tässä Padlet-ketjussa näkyvällä sanastoharjoituksella A, jonka teimme koko luokan kanssa yhdessä. Vinkki: Sanastoa voi kerrata vielä lisää printtaamalla itselleen sanastoharjoituksen B ja tekemällä sen kotona itsekseen!

Sen jälkeen käsittelimme lyhyesti oppikirjan sivua 143, jossa keskustellaan ruoka-aine-allergioista. Näistä asioista jaettiin jo viime tunnilla monisteet, mutta niitä ei ehditty juurikaan käsittelemään. Siksi nämä samat monisteet löytyvät nyt uudestaan tästä Padlet-ketjusta tämän päivityksen yläpuolelta.

Lopuksi ehdimme lyhyesti katsoa alueen Trentino-Alto Agide nähtävyyksiä. Video niihin löytyy alta, samoin kuin linkki sivulle, jossa eri nähtävyydet on esitelty.

Kotitehtävät:
- täydennä erikoisruokavalioita käsittelevä moniste (löytyy tämän päivityksen yläpuolelta)
- käännä kappaleesta kahdeksan 1 ja 2 vuoropuhelu

# data[].attributes.body
Aloitimme oppitunnin kuuntelemalla tämän vuoden euroviisuvoittajaa. Videolinkki Måneskinin kappaleeseen löytyy alta sekä laulun sanat käännettyinä.

Tämän jälkeen tarkistimme kotitehtävät ja siirryimme sitten kuuntelemaan ja kääntämään loput vuoropuhelut kappaleesta seitsemän. Kun se oli tehty, teimme kuullunymmärtämistehtävän 6 oppikirjan sivulta 131.

Kieliopissa opiskelimme tällä kertaa painottomat objektipronominit. Niiden esittelyn löydät tästä Padlet-ketjusta alempaa. Painottomat objektipronominit muistuttavat hämäävästi määrääviä artikkeleita, joita olemme aiemmin opiskelleet. Ne erottaa kuitenkin artikkeleista siitä, että ne sijoitetaan verbin eteen. Harjoittelimme pronomien käyttöä tekemällä yhdessä tunnilla oppikirjan tehtävän 7 A s.133 hieman yksinkertaistettuna versiona.

Tämän jälkeen aikaa ei ollutkaan enää paljon jäljellä. Siksi käsittelimme kappaleesta seitsemän vielä siinä esiintyvät uudet verbit, jotka löytyvät kirjan sivulta s.140. Mancare-verbistä aloitimme tekemään monistetta, joka löytyy tästä Padlet-ketjusta alempaa. Sen loppuun täydentäminen tuli kotitehtäväksi.

Kotitehtävät:
- harjoitus 7 B s. 134
- harjoitus 13 s. 141
- täydennä loppuun moniste "14A Mi manca un bicchiere"
- opiskele sanat kappaleesta 7
- tutustu kappaleen 8 ensimmäiseen vuoropuheluun ja käännä se

PS. Muistattehan, että voitte lisätä tänne Padletiin musiikkitoiveitanne! Myös ensi tunnilla esiteltävästä kaupungista voi kirjoittaa oman suosikkinsa. Tällä hetkellä vahvoilla on Trento...

# data[].attributes.body
Aloitimme tunnin parilla informaatioasialla. Oppilaille jaettiin moniste "Hyödyllisiä linkkejä" itseopiskelun tueksi. Se löytyy myös täältä Padletista alempana. Sen lisäksi esiteltiin mainos kahdesta italian lyhytkurssista, joille mahtuu vielä mukaan ilmoittautumaan. Ne löytyvät tämän päivityksen yläpuolelta.

Tämän jälkeen kuuntelimme Alex Brittin kappaleen "Mi piaci". Videolinkki musiikkiesitykseen ja laulun sanat löytyvät alempaa tästä Padlet-ketjusta.

Sitten kertasimme hieman verbin piacere käyttöä yhteisellä tuntiharjoituksella, minkä jälkeen tarkastimme kotitehtävät. Kotitehtävänä ollut moniste, jota ei ole oppikirjassa, löytyy vastauksineen tästä Padlet-päivityksestä alempaa.

Tämän jälkeen teimme oppikirjasta kuullunymmärtämisharjoituksen 11 s. 139 ja painollisia pronomineja sekä datiivipronomineja kertaavan harjoituksen 10 A s. 137.

Sitten siirryimme vuoropuhelujen pariin. Kuuntelimme ja käänsimme dialogi kahden oppikirjan sivulta 129. Vastasimme myös laatikossa oleviin kysymyksiin.  Lopuksi ehdimme vielä käymään läpi ruokalistan sivulta 132. Käänsimme sen suomeksi.

Kotitehtävät:
- tehtävä 10B s. 137
- tehtävä 12 s. 139

# data[].attributes.headline
ENSIMMÄINEN OPPITUNTI 2022 - La prima lezione

# data[].attributes.subject
ENSIMMÄINEN OPPITUNTI 2022 - La prima lezione

# data[].attributes.body
Aloitimme tunnin kuuntelemalla Lucio Dallan kappaleen "L'Anno che verrà". Linkki musiikkivideoon ja laulun sanat käännettyinä löytyvät tämän päivityksen alta.

Sen jälkeen katsoimme yhdessä kevään kurssisuunnitelmaa. Myöskin se löytyy laulunsanojen jälkeen ja kommentteja suunnitelmaan voi lisätä minne tahansa tähän Padlet-ketjuun. Kevään kurssisuunnitelmassa tärkeää on huomata se, että opiskelemme käytännössä koko kevään liittoperfektiä eli passato remoto - aikamuotoa. Jos ehdimme, lisäämme kielioppiin myös imperfetton eli imperfektin opiskelemisen.

Tämän jälkeen aloitimme kertaustehtävillä. Teimme niistä tunnilla viisi ensimmäistä. Kuudes kertaustehtävä jäi kotitehtäväksi.

Sen jälkeen katsoimme yhdessä kaaviota, jossa esitellään aikamuodot suomen ja italian kielissä. Kaavio löytyy tästä Padlet-ketjusta. Keskustelimme siitä, kuinka menneen ajan ilmaisut eroavat italian kielessä suomen kielessä käytössä olevista.

Lopuksi ehdimme kuuntelemaan kirjasta "Si parte 1" kappaleen 10 johdantotekstin. Vastasimme myös tekstistä tehtyihin kysymyksiin.

Kotitehtävät:
- täydennä tässä Padlet-ketjussa oleva kertausharjoitus 6 "Dico a Mirella questo?".
- Käännä kappaleesta 10 ensimmäinen vuoropuhelu s. 196

PS. Kertausharjoitusten 1-5 oikeat vastaukset löytyvät tästä Padlet-ketjusta viimeisenä.
PPS. Muistattehan laittaa myös musiikkitoiveenne tänne ketjuun!

# data[].attributes.body
Riposatevi e godetevi l'estate!

# data[].attributes.headline
YHDESTOISTA OPPITUNTI - L'undicesima lezione

# data[].attributes.subject
YHDESTOISTA OPPITUNTI - L'undicesima lezione

# data[].attributes.body
Koska ensi kerralla tutustumme italialaiseen elokuvaan katsoimme tunnin aluksi esittelyvideot kahdesta eri elokuvasta. Valituksi tuli elokuva "Benvenuti al Sud".

Tämän jälkeen aloimme tarkastamaan kotitehtäviä. Niiden jälkeen siirryimme oppikirjan pariin. Kuuntelimme ja käänsimme dialogit 4 ja 5.  Koska dialogi 5 sisältää paljon refleksiiviverbejä, tutkimme oppikirjan sivulta 53 myös näennäisen refleksiivipronominin käyttöä. Sen jälkeen teimme tunnilla yhdessä tehtävän 6 s. 40. Sitten teimme kuullunymmärtämistehtävän 9 s. 43. Tehtävässä käytetään epämääräisiä lukuja, minkä vuoksi tutkimme oppikirjan sivulta s.55 niiden käyttöä. Oppitunnilla jaettiin myös moniste tästä asiasta ja sama teksti löytyy alempaa Padlet-ketjusta.

Lopuksi ehdimme tekemään vielä parikeskusteluna tehtävän 15 s. 48.

Ensi kerralle ei tule kotitehtäviä. Viimeisellä oppitunnilla pidämme pienet päättäjäisjuhlat ja tutustumme elokuvaan "Benvenuti al Sud". Elokuvan juoni (synopsis) ilmestyy seuraavan oppitunnin kohdalle, josta se kannattaa käydä lukemassa ennen tunnin alkua.

# data[].attributes.attachment_link.title
Benvenuti al Sud - Trailer Ufficiale (HD)

# data[].attributes.headline
KYMMENES OPPITUNTI 2022 - La decima lezione

# data[].attributes.subject
KYMMENES OPPITUNTI 2022 - La decima lezione

# data[].attributes.body
Aloitimme tunnin kuuntelemalla oppilaiden toivomaa musiikkia. NEKin kappale "Laura non c'è" löytyy alempaa tästä Padlet-ketjusta kuten myös laulun sanojen käännös.

Tämän jälkeen kertasimme tuntitehtävällä objektipronomien vaikutusta partisiippiin menneessä ajassa (passato prossimo). Sen jälkeen tarkastimme kotitehtävät 7A ja 7B (s.42). Sen jälkeen harjoittelimme niiden käyttöä suullisesti kahdella pariharjoituksella, jotka löytyvät alempaa tästä Padlet-ketjusta.

Tämän jälkeen siirryimme oppikirjan pariin. Kuuntelimme ja käänsimme dialogin 2 (s.37). Sen jälkeen kävimme läpi kieliopista ci-sanan käytön paikanilmaisua korvaamassa (s.47). Täydensimme myös harjoituksesta 14 ensimmäisen lauseen, loput tulivat kotitehtäväksi. Sitten tututuimme siihen, kuinka refleksiiviverbit taipuvat passato prossimossa (s.44). Taivutimme myös verbin "svegliarsi" kokonaisuudessaan. Kävimme läpi myös tehtävän 10 verbien käännökset.

Tämän jälkeen siirryimme takaisin tekstin pariin. Kuuntelimme ja käänsimme dialogin kolme (s.38).

Kotitehtävät:
- käännä dialogit 4 ja 5 (s.38-39)
- tehtävä 11 s. 45
- tehtävä 14 s. 47
- taivuta verbi "chiamarsi" passato prossimossa kaikissa muodoissaan

# data[].attributes.headline
YHDEKSÄS OPPITUNTI  2022 - La nona lezione

# data[].attributes.subject
YHDEKSÄS OPPITUNTI  2022 - La nona lezione

# data[].attributes.body
Kuuntelimme tunnin alkuun kappaleen "Lynch" Quercian esittämänä.  Sen jälkeen tarkistimme kotitehtävän 19 (s.28), jossa tehtävänä oli muuttaa lauseet menneeseen aikaan eli passato prossimoon. Sitten teimme parikeskusteluna ylimääräisen kotitehtävän. Parikeskustelun jälkeen tarkistimme vastaukset yhdessä ja tutuistuimme siihen, kuinka objektipronominit (lo, la, li, le)  saavat partisiipin taipumaan.  Tämän jälkeen kertasimme kappaleen yksi sanoja pareittain.

Sitten siirryimme kappaleen kaksi pariin. Kuuntelimme johdantotekstin ja vastasimme siitä esitettyihin kysymyksiin. Sen jälkeen kuuntelimme ensimmäisen vuoropuhelun, vastasimme siihen liittyviin "laatikkokysymyksiin" (s. 36) ja käänsimme tekstin. Vuoropuhelussa esiintyy myös lauseita, joissa objektipronominit taivuttavat partisiippia, ja näihin lauseisiin kiinnitimme huomiota. Sen jälkeen tutustuimme kirjan kielioppiin tästä asiasta (s. 40-41) Harjoittelimme opitun soveltamista käytäntöön täydentämällä harjoituksesta 7A (s. 42) kaksi ensimmäistä lausetta. Loput tehtävästä tulee kotiin tehtäväksi.

Tämän jälkeen ehdimme lyhyesti tutustua Padovan nähtävyyksiin videoklipin avulla, joka löytyy alempaa tästä Padlet-ketjusta. Kaksi oppilaista oli myöskin käynyt Padovassa ja he kertoivat muille omista kokemuksistaan.

Kotitehtävät:
- tee tehtävät 7A ja 7C s. 42
- käännä dialogit 2-4 kappaleesta 2

# data[].attributes.attachment_link.title
NEGRAMARO - "Ti è mai successo?" (videoclip ufficiale)

# data[].attributes.headline
SEITSEMÄS OPPITUNTI 2022 - La settima lezione

# data[].attributes.subject
SEITSEMÄS OPPITUNTI 2022 - La settima lezione

# data[].attributes.body
Aloitimme tunnin keskustelemalla hieman Ukrainan tilanteesta ja katsoimme siihen liittyvän italialaisen pilapiirroksen, joka löytyy alempaa tästä ketjusta. Sen jälkeen kuuntelimme Gianmaria Testan kappaleen "Gli amanti di Roma". Linkki musiikkivideoon ja laulun sanat löytyvät alempaa tästä Padlet-ketjusta.

Sitten olikin aika tarkastaa kotitehtävät.  Kun tarkastimme verbin piacere käyttöön liittyviä tehtäviä, perehdyimme samalla myös uuteen kielioppiasiaan eli oppikirjan sivulla 26 esiteltyihin verbeihin, jotka taipuvat kuten piacere.

Tämän jälkeen siirryimme kappaleen yksi viimeisen dialogin pariin. Kuuntelimme vuoropuhelun kolme ja vastasimme oppikirjan sivulla 13 löytyvän laatikon kysymyksiin. Tämän jälkeen käänsimme koko tekstin.

Tämän jälkeen kävimme läpi harjoitukseen 15 s. 23 liittyvät opiskelusanat. Sitten keskustelimme pienryhmissä tai pareittain siitä, mikä on tärkeää  ja mikä ei kielten opiskelussa.

Kotitehtävät:
- tehtävä 4 s. 14
- tehtävät 19-20 s. 28
- lue kappaleen kaksi johdantoteksti ja käännä 1. vuoropuhelu siitä

# data[].attributes.headline
Lucio Battisti: Ancora Tu, cover: Róisín Murphy

# data[].attributes.subject
Lucio Battisti: Ancora Tu, cover: Róisín Murphy

# data[].attributes.headline
Onkohan tätä kappaletta jo toivottu monesti? Roisin Murphy on tehnyt mielestäni aika hienon disko version Battistin kappaleesta. :)

# data[].attributes.subject
Onkohan tätä kappaletta jo toivottu monesti? Roisin Murphy on tehnyt mielestäni aika hienon disko version Battistin kappaleesta. :)

# data[].attributes.headline
NELJÄS OPPITUNTI 2022 - La quarta lezione

# data[].attributes.subject
NELJÄS OPPITUNTI 2022 - La quarta lezione

# data[].attributes.body
Aloitimme kuuntelemalla Giorgion ja Marco Mengonin kappaleen "Come neve", johon löytyy videolinkki ja laulun sanat alempaa tästä Padlet-ketjusta.

Sen jälkeen tarkistimme passato prossimon käyttöön liittyvän kotitehtävän kuusi. Sitten siirryimme oppikirjan pariin ja kuuntelimme dialogin kolme, minkä jälkeen tarkistimme kotitehtävän viisi ja käänsimme vuoropuhelun tekstin. Tämän jälkeen teimme kuullunymmärtämistehtävän neljä (s. 199) ja sen jälkeen käännöstehtävän 7 (s.203). Sen jälkeen luimme menneen ajan ilmaukset oppikirjan sivulta 199. Sitten teimme pareittain lisäharjoituksen 1, joka löytyy alempaa tästä Padlet-ketjusta. Harjoituksessa käänsimme italiankielisiä lauseita, joissa on passato prossimo -muoto.

Kieliopista opiskelimme, kuinka essere-apuverbillä muodostettavat passato prossimo-muodot tehdään sekä refleksiiviverbien taivuttamisen menneessä ajassa.  Taivutimme yhdessä verbin "arrivare" ja sitten verbin "svegliarsi".

Lopuksi ehdimme vielä käymään parikeskustelun, jossa kysyttiin, mitä pari teki edellisenä päivänä.

Kotitehtävät:
- tehtävä 12 s. 206
- taivuta verbi "rimanere" passato prossimossa
- taivuta verbi "lavarsi" passato prossimossa
- hanki oppikirja "Si parte 2" ja tutustu kappaleen 1 johdantotekstiin ja ensimmäiseen vuoropuheluun

# data[].attributes.headline
KOLMAS OPPITUNTI 2022 - La terza lezione

# data[].attributes.subject
KOLMAS OPPITUNTI 2022 - La terza lezione

# data[].attributes.body
Aloitimme kuuntelemalla Jovanottin kappaleen "Un raggio di sole". Linkki musiikkivideoon ja laulun sanat löytyvät alempaa tästä Padlet-ketjusta.

Tämän jälkeen tarkistimme kotitehtävät ja teimme vielä yhden ylimääräisen tuntiharjoituksen passato prossimo - aikamuodon käytöstä. Tämä harjoitus löytyy alempaa tästä Padlet-ketjusta ja sen nimi on "4) L'eserzio extra".

Sitten oli aika siirtyä oppikirjan pariin. Kuuntelimme dialogin kaksi ja vastasimme sitä koskeviin kysymyksiin, jotka löytyvät laatikosta oppikirjan sivulla s.197.  Sen jälkeen käänsimme kappaleen. Samalla kiinnitimme huomiota siihen, millaisia verbejä tekstistä löytyi. Dialogissa kaksi on näet sekä "avere" että "essere" apuverbin avulla muodostettuja passato prossimo -ilmaisuja.

Kieliopista opiskelimme sen, miten valita joko "avere" tai "essere" apuverbi passato prossimo-aikamuotoon.  Tämä tieto löytyy oppikirjan s. 201-202. Sen jälkeen teimme tuntitehtävän "1) L'esercizio extra", jossa harjoittelimme oikean apuverbin valintaa. Myös tämän tehtävän oikea vastaus löytyy tämän Padlet-ketjun lopusta.

Sitten jakaannuimme pienryhmiin, joissa kertasimme epäsäännöllisiä partisiippimuotoja.

Kotitehtävät:
- tehtävä 5 s. 199
- tehtävä 6 s. 202
- käännä dialogi 3, jos et ole sitä vielä kääntänyt

# data[].attributes.headline
TOINEN OPPITUNTI 2022 - La seconda lezione

# data[].attributes.subject
TOINEN OPPITUNTI 2022 - La seconda lezione

# data[].attributes.body
Aloitimme tunnin Annan Oxan versiolla Zuccheron kappaleesta "Diamante". Linkki musiikkivideoon ja laulun sanat löytyvät alempaa tästä Padlet-ketjusta.

Sen jälkeen tarkistimme kotitehtävänä olleen kertausharjoituksen 6, jossa palauttelimme mieliin datiivipronomineja. Sen jälkeen teimme kappaleesta 9 kuuntelutehtävän 10 s. 181.

Tämän jälkeen siirryimme kappaleen 10 pariin. Kuuntelimme uudestaan sen johdannon ja poimimme siitä kaikki passato prossimo-muodot. Sitten kävimme läpi tämän aikamuodon muodostamisen. Siitä löytyy tietoa oppikirjan s. 200 tai ensimmmäisen kerran Padlet -ketjun lopusta. Kun olimme opiskelleet passato prossimon muodostamisen pääperiaatteet, kävimme läpi johdannossa olevat verbit ja mietimme, mikä niissä on apuverbi ja mikä partisiippi ja mistä verbistä partisiippi on tehty.

Sen jälkeen täydensimme yhdessä tuntiharjoituksen 2 (L'esercizio 2). Sitten harjoittelimme pareittain partisiippimuotojen muodostamista tuntiharjoituksen 3A ja 3B avulla (L'esercizio  3A & L'esercizio 3B). Nämä harjoitukset löytyvät alempaa tästä Padlet-ketjusta.

Sitten siirryimme varsinaisen tekstin pariin. Kuuntelimme ensimmäisen vuoropuhelun s. 196, vastasimme s.197 oleviin kysymyksiin ja käänsimme koko tekstin. Sen jälkeen tutkimme epäsäännöllisiä partisiippimuotoja s. 210. Luimme ne ääneen ja palauttelimme oikeita muotoja mieleen kirja suljettuna.

Kotitehtävät:
- käännä dialogit 2-3
- tee tämän Padlet-ketjun tehtävät 5 ja 6:
5)L'esercizio extra (a casa), 6) L'esercizio extra (a casa)
- opettele sivun 210 epäsäännöllisiä partisiippimuotoja

# data[].attributes.body
La versione originale è composto e presentato dallo Zucchero.

# data[].attributes.headline
KAHDESTOISTA OPPITUNTI  - La dodicesima lezione

# data[].attributes.subject
KAHDESTOISTA OPPITUNTI  - La dodicesima lezione

# data[].attributes.body
Aloitimme tunnin kuuntelemalla  Puccinin musiikkia. Kolmen tenorin trio esitti aarian  "Nessun dorma" oopperasta Turandot. Linkki musiikkivideoon ja aarian sanat löytyvät alempaa tästä ketjusta.

Sen jälkeen tarkistimme "tanssiviin pronomineihin" liittyvät kotitehtävät 14 A, B ja C.  Tehtävät 14 D ja 14 E teimme pareittain, mutta sitä ennen tutustuimme  "ne" ja "ci" - sanojen käyttöön paikan ilmauksia korvaamassa.  Lopuksi tarkistimme myös si-passiiviin liittyneen kotitehtävän 16.

Sitten siirryimme tunnin "kevennettyyn osioon".  Skoolasimme syksyn opiskelujen kunniaksi ja tutustuimme Abruzzon nähtävyyksiin. Katsoimme myös lyhyen videon Abruzzosta, linkki siihen löytyy alempaa tästä ketjusta.

Tämän jälkeen tutustuimme jouluruokien nimiin Italiassa ja Suomessa sekä  eri juhlapäivien nimiin.  Lopuksi kuuntelimme Pavarottin esittämän klassisen italialaisen joululaulun "Tu scendi dalle stelle".  Linkki videoesitykseen ja joululaulun sanat käännettyinä löytyvät myös tästä Padlet-ketjusta.

Kaikkia kappaleen 9 tehtäviä emme ehtineet tekemään. Niiden vastaukset, kuullunymmärtämistehtäviä lukuunottamatta, löytyvät tästä Padlet-ketjusta viimeisinä.

Buone feste a tutti!

# data[].attributes.headline
CANZONI NATALIZIE: TU SCENDI DALLE STELLE

# data[].attributes.subject
CANZONI NATALIZIE: TU SCENDI DALLE STELLE

# data[].attributes.attachment_link.title
Luciano Pavarotti - Tu Scendi Dalle Stelle | Christmas in Vienna ᴴᴰ

# data[].attributes.headline
YHDESTOISTA OPPITUNTI - L'undicesima lezione

# data[].attributes.subject
YHDESTOISTA OPPITUNTI - L'undicesima lezione

# data[].attributes.body
Tunnin aluksi kuuntelimme espanjalaisen Manu Pilasin version klassikkokappaleesta "Bella ciao". Linkki musiikkivideoon ja laulun sanat löytyvät tästä ketjusta alempaa. Kuuntelemisen lisäksi tutustuimme hieman laulun historiaan, sillä suosittuna melodiana se on saanut vaihtelevia tulkintoja historian eri käänteissä ja eri puolilla maailmaa.

Tämän jälkeen tarkastimme kotitehtävät. Sen jälkeen kuuntelimme oppikirjasta dialogin 3 ja käänsimme sen. Vuoropuhelussa tuli esille kaksi uutta kielioppiasiaa: si-passiivi ja "tanssivat" pronominit. Käsittelimme niitä kääntämisen jälkeen ja teimme molemmista yhden harjoituksen. Si-passiivista teimme alempana tässä ketjussa olevasta monisteesta sen alalaidassa olevan harjoituksen ja "tanssivista pronomineista" teimme oppikirjan tehtävästä 14A (s. 185) puolet.

Tämän jälkeen ehdimme vielä kuunnella ja kääntää kappaleen 9 viimeisen vuoropuhelun neljä.

Kotitehtävät:
- tehtävät 14A ja 14 B s. 185
- tehtävä 14C s. 186
- tehtävä 16 s. 189 (kahta ensimmäistä kohtaa ei tarvitse täyttää, katsomme ne yhdessä)

Ensi kerralla on kurssin viimeinen kerta. Silloin opiskelemme aluksi, mutta tunnin lopussa teemme jotakin pientä ja keventävää. Ehdotukset ovat tervetulleita tähän Padlet-ketjuun!

# data[].attributes.body
Aloitimme kuuntelemalla Neffan kappaleen "Nessuno". Linkki musiikkivideoon ja laulun sanat löytyvät alempaa tästä Padlet-ketjusta.

Sen jälkeen katsoimme "NouNous"-festivaalin sivun, sillä festivaalilla esiintyy italialainen sirkustaiteilija Paolo Nani. Linkki festivaaliin löytyy ketjun lopusta. Lisäksi katsoimme BBC:n linkin, josta löytää interaktiivisen italiankielen kurssin ja kävimme läpi vielä edellisen kerran kysymyssanatehtävää ja lauseita "Da dove vieni?" sekä "Di dove sei?".

Tämän jälkeen tarkistimme kotitehtävänä olleen käännöstehtävän 12 s.162. Tehtävä 9 s. 159 käytiin läpi pareittain tai pienryhmissä.

Sitten siirryimme kappaleen 9 pariin. Kuuntelimme ensin johdantotekstin ja keskustelimme siitä. Maatilamatkailumajoitus oli suurimmalle osalle oppilaista tuntematon asia, joten linkki yhdelle sivustolle, josta näitä majapaikkoja voi hakea, löytyy tämän ketjun loppupuolelta.

Sitten kuuntelimme ja käänsimme dialogit 1 ja 2 kappaleesta yhdeksän. Lisäksi tutustuimme - urre ja -orre päätteisiin verbeihin ja niiden taivuttamiseen oppikirjan s. 178. Taivutimme harjoituksen vuoksi tunnilla verbin "tradurre" (kääntää kielestä toiseen).

Tämän lisäksi tutustuimme indefiniittiverbeihin s. 179.  Tässä Padlet -ketjusta olevista tuntitehtävistä ehdimme tunnilla tekemään ensimmäisen, loput tulivat kotona täydennettäviksi.

Kotitehtävät:
- taivuta verbi "condurre" (ajaa autoa/johtaa johonkin) kaikissa persoonamuodoissa
- täydennä tässä Padlet-ketjussa olevat tuntiharjoitukset
2+3
- tee oppikirjan tehtävä 8 s. 180
- tee oppikirjan tehtävä  9 s. 181
- käännä dialogit 3 ja 4 kappale 9

# data[].attributes.body
Kuuntelimme oppitunnin aluksi Tony Dallaran esittämän kappaleen "Come prima". Linkki videoon ja laulun sanat löytyvät alempaa tästä Padlet-ketjusta.

Sen jälkeen tarkistimme kotitehtävät. Sitten kuuntelimme ja käänsimme kappaleen 8 viimeisen eli neljännen dialogin. Tämän jälkeen teimme kuullunymmärtämistehtävän 5 s. 154.

Kieliopista opiskelimme kappaleen uudet verbit, jotka löytyvät oppikirjan sivulta 162, sekä järjestysluvut sivulla 166.

Tämän jälkeen kertasimme kappaleen sanoja pariharjoituksen avulla. Tutustuimme myös italian kielen rikkauteen eli sanojen muuttuviin ilmaisuihin, jotka vaihtelevat eri puolilla Italiaa. Esimerkiksi ruokien nimistä esimerkkejä tästä asiasta on koottu oppikirjan sivulle 170.

Lopuksi katsoimme lyhyen videoesittelyn Modenasta. Linkki videoon ja esittelyyn liittyvä sanasto & tehtävä löytyvät tämän Padlet -ketjun lopusta, samoin kuin oikeat vastaukset tunnilla tarkastettuihin tehtäviin.

Kotitehtävät:
- tehtävä 9 s. 159 (vähintään 5, max 10 tuotetta)
- tehtävä 12 s. 162
- käännä kappaleesta 9 johdanto ja 2 ensimmäistä vuoropuhelua (s. 174-175)

# data[].attributes.headline
Musiikkitoiveena Tony Dallaran Come prima :-)

# data[].attributes.subject
Musiikkitoiveena Tony Dallaran Come prima :-)

# data[].attributes.body
Muistattehan täyttää palautekyselyn!
Se löytyy tästä linkistä:
https://helsingin-aikuisopisto-lv.creamailer.fi/survey/answer/uiwjfdblysvn8

# data[].attributes.headline
SEITSEMÄS OPPITUNTI - La settima lezione

# data[].attributes.subject
SEITSEMÄS OPPITUNTI - La settima lezione

# data[].attributes.body
Aloitimme tunnin oppilastoiveella. Kuuntelimme klassikkokappaleen "Volare" Domenico Modugnon esittämänä. Linkki videoon ja kappaleen sanat löytyvät alempaa. Oppilaan toivoman espanjankielisen version
Gypsy Kingsin esittämänä löydät täältä: https://www.youtube.com/watch?v=qmbx4_TQbkA

Tämän jälkeen tarkastimme kotitehtävät ja kertasimme, kuinka partitiivinen artikkeli muodostetaan. Sitten siirryimme oppikirjan pariin. Kuuntelimme vuoropuhelun kaksi ja etsimme tekstistä laatikon 2 lauseet. Sitten käänsimme koko tekstin.

Uutena kielioppiasiana käsittelimme kestopreesensin muodostamisen oppikirjan sivulta 163. Lisäksi harjoittelimme gerundien muodostamista tuntitehtävän avulla.

Lopuksi ehdimme aivan lyhyesti keskustella siitä, millaisia kokemuksia oppilailla on italialaisista kaupoista ja toreista.

HUOM! Oikeat vastaukset tehtäviin löydät tämän Padlet-ketjun lopusta.

Kotitehtävät:
- tehtävät 10 ja 11 s. 161
- tehtävä 13 s. 163
- käännä vuoropuhelut 3 ja 4 (kpl 8)

# data[].attributes.attachment_link.title
Volare - Domenico Modugno - Nel blu dipinto di blu

# data[].attributes.body
Aloitimme oppitunnin kuuntelemalla Toto Cutugnon klassikkokappaleen "L'italiano". Linkki videoon ja laulun sanat käännettyinä löytyvät tämän päivityksen alapuolelta. Tämä kappale oli oppilastoive.

Sen jälkeen siirryimme kotitehtävien tarkastamisen pariin. Kävimme läpi monisteen "Esercizio sulle diete speciali". Lisäsimme monisteen loppuun seuraavat allergiat:
- pistaasiallergia - Sono allergico/a ai pistacchi
- omena-allergia - Sono allergico/a alle mele
- tuoremango-allergia - Sono allergico/a ai mango freschi

Lisäksi lisäsimme inhokkiruokaosastoon:
- Non mi piacciono le interiora, tipo fegato/trippa - En pidä sisäelimistä, kuten maksasta/lehmän verkkomahasta
HUOM! OIKEINKIRJOITUS! Tunnilla kirjoitin sanan maskuliinimuodossa!

Tämän jälkeen siirryimme kappaleen 8 pariin. Kuuntelimme johdannon ja kävimme sen läpi kysymyksin. Sen jälkeen kuuntelimme ensimmäisen vuoropuhelun, vastasimme laatikon 1 kysymyksiin sivulla 130 ja käänsimme tekstin.

Sen jälkeen käsittelimme ostosten teossa tarpeellista partitiivista artikkelia ja ne-sanan käyttöä. Teimme tuntitehtävänä tässä Padlet-ketjussa näkyvän  monisteen "Esercizio 1 - Fare la spesa". Sen jälkeen harjoittelimme suullisesti pareittain tai pienryhmissä näiden sanojen käyttöä harjoituksella "Esercizio 2 - Fare la spesa".
Sen jälkeen tutkimme oppikirjasta s. 156 Määrän ilmaukset. Viimeinen moniste "Esercizio 3 - Fare la spesa" tuli kotiin tehtäväksi.

Kotitehtävät:
- lue kausivihannesten - ja hedelmien nimet s. 155
- täydennä harjoitus 6 s. 156
- tee harjoitus 8 s. 159
- täydennä moniste "Esercizio3 - Fare la spesa (löydät sen tästä Padlet-ketjusta viimeisenä)
- käännä vuoropuhelut 3 ja 4 kappaleesta 8

JA MUISTATTEHAN, ETTÄ ENSI VIIKOLLA EI OLE OPPITUNTIA, KOSKA ON SYYSLOMA! Buona vacanza a tutti!

# data[].attributes.headline
De Curtis (Luciano Pavarotti):NON TI SCORDAR DI ME

# data[].attributes.subject
De Curtis (Luciano Pavarotti):NON TI SCORDAR DI ME

# data[].attributes.attachment_link.title
Luciano Pavarotti: 'Non Ti Scordar Di Me'

# data[].attributes.body
Katsomme tämän videon yhdessä.  Siinä esitellään Trentoa ja lähialueen nähtävyyksiä. Jos olet käynyt tällä seudulla aikaisemmin voit kirjoittaa alle omia suosikkikohteitasi.

# data[].attributes.body
Viime oppitunnilla tuli tehtävää 12 tarkistettaessa kerrattua sitä, miten -co ja go-loppuiset sanat muutetaan monikkoon. Tässä vielä sama muistisääntö uudestaan .

# data[].attributes.headline
Trento sopii hyvin kaupunkiesittelyyn. Musiikkitoiveena Toto Gutugnon l'italiano sekä 60-luvulla levytetty Nino Lecce – Rosa Nera. :-)

# data[].attributes.subject
Trento sopii hyvin kaupunkiesittelyyn. Musiikkitoiveena Toto Gutugnon l'italiano sekä 60-luvulla levytetty Nino Lecce – Rosa Nera. :-)

# data[].attributes.body
Niille, jotka pitävät enemmän rockmusiikista...

# data[].attributes.attachment_link.title
Måneskin - Zitti E Buoni - Italy 🇮🇹 - Official Music Video - Eurovision 2021

# data[].attributes.body
TOINEN OPPITUNTI - La seconda lezione

Aloitimme oppitunnin musiikilla. Kuuntelimme Alex Brittin kappaleen "7000 caffè". Videolinkki kappaleeseen löytyy tämän päivityksen alta. Sen jälkeen teimme pareittain tai pienryhmissä tehtävän, jossa piti yhdistää italialaisen ruokapaikan nimi suomalaiseen käännökseen.

Tämän jälkeen siirryimme oppikirjan pariin. Kuuntelimme ensimmäisen vuoropuhelun kappaleesta 7 ja vastasimme ensimmäisen "laatikon" kysymyksiin sivulla 128. Sitten käänsimme vuoropuhelun suomeksi.

Tämän jälkeen siirryimme käsittelemään verbin piacere käyttöä. Teimme pareittain tai pienryhmissä harjoituksen 1 "PIDÄN... Mi piace", jossa keskustelimme eri ruoka-aineista ja juomista. Sen jälkeen teimme yksitellen harjoituksen 2 "PIDÄN... Mi piace/mi piacciono", jossa pitää valita oikea muoto piacere -verbistä sen mukaan, onko pitämisen kohde yksikössä tai monikossa.  Sitten käsittelimme painollisia pronomineja harjoituksessa 3 "VIENI CON ME".  Lopuksi ehdimme vielä tutkia oppikirjan sivulta 138 verbin piacere-käyttöä ja sivun loppuosaa, jossa esitellään datiivipronominit eli piacere-verbin yhteydessä käytettävät minä, sinä, hän, me, te ja he -sanat. Datiivipronomineja käytetään toki muidenkin kuin piacere-verbin yhteydessä, mutta kirjan kappaleessa 7 ne tulevat tutuksi ensin tämän verbin kanssa käytettyinä.  Tehtävää 4 "SÌ, GLI PIACE TANTO" emme ehtineet tunnilla käsitellä, vaan se tuli kotitehtäväksi.

Kotitehtävät:
- opiskele ja käännä dialogit 4 ja 4 s. 130-131
- tee tehtävä 5 s. 131
- täydennä Padletilla oleva tehtävä 4 "SÌ, GLI PIACE TANTO